На сенажаці непадалёк Бібкаўшчыны падборкай і здрабненнем травы на айчынным кормаўборачным агрэгаце ´Палессе´ займаўся механізатар, чыё імя нярэдкае на Дошчы гонару ´раёнкі´ - Аляксандр Рыгоравіч Зорын. На давераным яму ў свой час новенькім КЗРы Аляксандр працуе сёмы сезон і работай тэхнікі цалкам задаволены. У гаспадарцы (колішнім саўгасе Леніна) герой радкоў з 2002 года. Прыйшоў сюды адразу пасля заканчэння мясцовай школы. З таго часу займеў сям´ю (жонка Наталля працуе ў гэтай жа гаспадарцы), дзве дачушкі і лічыць, што жыццё задалося.